
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση του αλλογενούς-αλλοδαπού ΜΠΕΧΑΡ Βί- 
κτωρα του Δαυίδ για την απόκτηση της Ελληνικής Ιθαγέ¬ 
νειας . 1 

Πολιτογράφηση του αλλογενούς-αλλοδαπού Μπερνάρ Κού- 
ντιγκ του Ζάν-Ζάκ για την απόκτηση της Ελληνικής Ιθα¬ 
γένειας . 2 

Έγκριση της αριθ. 1499/37/8.12.88 απόφαση Δ.Σ. ΕΟΤ 
για την εφαρμογή χειμερινού προγράμματος Κ.Τ. σε συ¬ 
νεργασία με τη Γ.Γ.Ν.Γ.. 3 

Αναπροσαρμογή πόρων του Λογαριασμού Επιδόματος Γάμου 
(ΛΕΓ) Φορτ/τών, κομιστών και σημειωτών λιμανιών και 

ξηράς. 4 

Ανάθεση της διαχείρισης του Κρατικού Βρεφονηπιακού Σταθ¬ 
μού Αιγάλεω στην Τράπεζα της Ελλάδας. 5 

Τροποποίηση και προσαρμογή στη δημοτική γλώσσα του κα¬ 
νονισμού των ναυτικών πρακτόρων λιμένα Ελευσίνας και 

αναμόρφωση του τιμολογίου αμοιβής τους .. 6 

Χορήγηση έκτακτης οικονομικής ενίσχυσης στους άνεργους 

ηθοποιούς Μελοδράματος - Οπερέττας. 7 

Χορήγηση έκτακτης οικονομικής ενίσχυσης στους άνεργους 

σμυριδεργάτες .Νάξου. 8 

Καταβολή μέρους των δεδουλευμένων αποδοχών στους μι¬ 
σθωτούς της επιχ/σης ΚΥΛΙΝΔΡΟΜΥΛΟΙ ΜΕΣΣΗ¬ 
ΝΙΑΣ «ΕΥΑΓΓΕΛΙΣΤΡΙΑ» ΑΕ . 9 

Χορήγηση έκτακτης οικονομικής ενίσχυσης στους άνεργους 
μισθωτούς της επιχ/σης «ΑΝΑΤΟΛΙΑ» που πτώχευσε . 10 
Χορήγηση έκτακτης οικονομικής ενίσχυσης στους μισθωτούς 
της επιχ/σης «ΜΥΛΟΙ ΘΕΣΣΑΛΙΑΣ - ΓΕΩΡΓΙΟΣ ΧΑΤ- 

ΖΗΚΡΑΝΙΩΤΗΣ». .11 

Τροποποίηση διατάξεως του Κανονισμού «περί προϋποθέσεων 

παροχής κατοικίας και δανείων υπό του Ο.Ε.Κ.».12 

Άδεια παροχής υπηρεσιών στον Μιχαήλ Αντωνόπουλο 
Ντόμη.13 

Τροποποίηση της ΥΓ/233/21.1.1986 απόφασης του Νο¬ 
μάρχη Πρέβεζας . 14 


Διορθώσεις σφαλμάτων 

Διόθρωση σφάλματος στη 17537/28.4.1988 απόφαση 
Υπουρ. Εσωτερικών.15 


Διόρθωση σφάλματος στην 81642/2358/β/17.11.88 
κοινή απόφαση Υπουργών Προεδρίας της Κυβ/σης και 
Αναπληρωτή ΠΕ.ΧΩ.Δ.Ε..16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

- (1) 

Πολιτογράφηση του αλλογενούς-αλλοδαπού ΜΠΕΧΑΡ Βίκτωρα 
του Δαυίδ για την απόκτηση της Ελληνικής Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Με την υπ’ αριθμ. 74529/22.12.1988 απόφαση του Ανα¬ 
πληρωτή Υπουργού Εσωτερικών έγινε αποδεκτή η από 

9.5.1986 αίτηση πολιτογραφήσεως του αλλογενούς-αλλοδαπού 
ΜΠΕΧΑΡ Βίκτωρα του Δαυίδ, για την απόκτηση της Ελληνικής 
Ιθαγένειας. 

Αθήνα, 22 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 

-- 4 -- ( 2 ) 

Πολιτογράφηση του αλλογενούς-αλλοδαπού Μπερνάρ Κούντιγκ 
του Ζάν-Ζάκ για την απόκτηση της Ελληνικής Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Με την υπ’ αριθμ. 47375/22.12.1988 απόφαση του Ανα¬ 
πληρωτή Υπουργού Εσωτερικών έγινε αποδεκτή η από 

6.7.1987 αίτηση πολιτογραφήσεως του αλλογενούς-αλλοδαπού 
Μπερνάρ Κούντιγκ του Ζάν-Ζάκ για την απόκτηση της Ελληνι¬ 
κής Ιθαγένειας. 

Αθήνα, 22 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 


Αριθ. 545191/ειδ. αρ. 543 (3) 

Έγκριση της αριθ. 1499/37/8.12.88 απόφαση Δ.Σ. ΕΟΤ για 
την εφαρμογή χειμερινού προγράμματος Κ.Τ. σε συνεργασία 
με τη Γ.Γ.Ν.Γ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΠΟΛΙΤΙΣΜΟΥ 

Αφού έλαβε υπόψη: 

1. Τις διατάξεις του Ν. 1624/51 «περί συστάσεως ΕΟΤ» 

όπως τροποποιήθηκαν και συμπληρώθηκαν μέχρι σήμερα. 

2. Τον Οικονομικό Κανονισμό του ΕΟΤ. 

3. Την αριθ. 525987/313/19.7.88 απόφαση Υφ. Εθν. Οι¬ 
κονομίας «περί καθορισμού ελάχιστων τιμών ξενοδοχειακών επι¬ 
χειρήσεων έτους 1989» (παρ. 6). 

4. Την αριθ. 514844/2.5.88 απόφαση Γ.Γ. ΕΟΤ «περί 
έγκρισης ετήσιου προγράμματος Κ.Τ. ’ 88 -’ 89 ». 

5 . Την αριθ. 523421/27.6.88 απόφαση Γ.Γ. ΕΟΤ «περί 
έγκρισης θερινού προγράμματος Κ.Τ.ΕΟΤ-Γ.Γ.Ν.Γ.». 

6. Την με αριθ. πρωτ. Υ 587/23.6.88 (ΦΕΚ 441/ 
24.6,88/τ. β.) απόφαση του Πρωθυπουργού «καθορισμός αρμο¬ 
διοτήτων του Αναπλ. Υπουργού Εθν. Οικονομίας Ν. Σκουλά». 

7. Την με αριθ. πρωτ. 52804/1.12.88 απόφαση Πρωθυ¬ 
πουργού περί ανάθεσης αρμοδιοτήτων στον Υφυπουργό Πολιτι¬ 
σμού Μανώλη Χατζηνάκη. 

8. Το αριθ. 7795/9.11.88 (ΑΠ Γρ. Γ.Γ. ΕΟΤ 2740/ 
10.11.88) έγγραφο της ΓΓΝΓ. 

9. Την αριθ. 39/17.11.88 έγγραφη ενημέρωση στον 
Γ.Γ.ΕΟΤ. 

10. Το αριθ. 543554/6.12.88 έγγραφό μας. 

11. Το αριθ. 543837/8.12.88 έγγραφό μας προς τη 
Γ.Γ.Ν.Γ. 

12. Το αριθ. 2214/8.12.88 έγγραφο της Ελληνικής Ομο¬ 
σπονδίας Χιονοδρομίας. 

13. Την αριθ. 1499/37/8.12.88 απόφαση Δ.Σ. ΕΟΤ. 

14. Τακτικό Προϋπολογισμό ΕΟΤ κωδ. 9299στ (αναμόρ¬ 
φωση έτους 1988). 

15. Το Π.Δ. 884/76 (ΦΕΚ 325) άρθρο 13, αποφασίζουμε: 

1. Εγκρίνουμε την αριθ. 1499/37/8.12.88 απόφαση Δ.Σ. 
ΕΟΤ για την εφαρμογή χειμερινού προγράμματος Κ.Τ. σε συνερ¬ 
γασία με τη Γ.Γ.Ν.Γ., την ενεργό συμμετοχή της Ελληνικής 
Ομοσπονδίας Χιονοδρομίας και του Ελληνικού Ορειβατικού Συν¬ 
δέσμου Αθήνας, ως εξής: 

α. Στο πρόγραμμα αυτό που θα καλύψει 7.150 άτομα περί¬ 
που, δικαίωμα συμμετοχής έχουν όλοι οι νέοι ηλικίας από 18-30 
ετών, καθώς και προστατευόμενα μέλη τους, ηλικία μέχρι 30 
ετών, με την επίδειξη του οικογενειακού σημειώματος εφορίας, 
της αστυνομικής τους ταυτότητας και του βιβλιαρίου ασθένειας, 
με τις οικονομικές προϋποθέσεις που ισχύουν στο ετήσιο πρό¬ 
γραμμα Κ.Τ. και που έχουν εγκριθεί με την αριθ. 514844/ 
2.5.88 απόφαση. 

β. Από το πρόγραμμα αποκλείονται τα άτομα που έχουν πάρει 
Δ.Κ.Τ. για τα προγράμματα μέχρι Μάρτη ’89 απο οποιοδήποτε 
φορέα που αποδεικνύεται με τη σφράγιση του βιβλιαρίου ασθέ¬ 
νειας. 

γ. Η διανομή των Δ.Κ.Τ. θα γίνεται από τη Γ.Γ.Ν.Γ. στην 
Αθήνα και τις Νομαρχίες στην Περιφέρεια και ο αριθμός τους θα 
είναι ανάλογος με τις θέσεις που έχουν διατεθεί από τα καταλύ¬ 
ματα, χωρίς να υπάρχει δέσμευση για την κάλυψή τους. 

δ. Η εκτύπωση των Δ.Κ.Τ. και τυχόν πληροφοριακών εντύ¬ 
πων θα γίνει από τη Γ.Γ.Ν.Γ. 

ε. Οι κρατήσεις στα καταλύματα θα γίνονται από τον δι¬ 
καιούχο, ο οποίος υποχρεούται αφού συνεννοηθεί με τον ξενοδόχο 
να στείλει προκαταβολή 7 ημέρες πριν την άφιξή του για τα 3ή- 
μερα. 

στ. Το πρόγραμμα αρχίζει να εφαρμόζεται από 23-28.12.88 
(5 διαν/σεις) και από 30.12.88-5.3.89 (2 διαν/σεις, Παρα- 
σκευή-Σάββατο-Κυριακή) και θα πραγματοποιηθεί σε ΞΕΝΙΑ 
του ΕΟΤ και της Α.Ε. 

2. Εγκρίνουμε τη συμμετοχή των ΞΕΝΙΑ ΕΟΤ. Τα χρονικά 
διαστήματα και η οικονομική συμμετοχή του δικαιούχου θα 
εγκριθούν με τη σχετική εκτελεστική απόφαση Γ.Γ. ΕΟΤ. 

3. Τη σύναψη σύμβασης μεταξύ ΕΟΤ-Γ.Γ.Ν.Γ. και ΞΕΝΙΑ 
Α.Ε. οι όροι της οποίας θα εγκριθούν με σχετικές εκτελεστικές 
αποφάσεις. 

4. Καθορίζουμε τις τιμές από 1.800-2.000 δρχ. το άτομο 
ημερησίως, για την παροχή ημιδιατροφής (πρωϊνό-γεύμα), ήτοι 
1.000 δρχ. επιδότηση και το υπόλοιπο συμμετοχή δικαιού- 
χου. 


5. Εγκρίνουμε τη συμμετοχή της Υπηρεσίας μας κατά 50% 
στο συνολικό κόστος του προγράμματος που υπολογίζεται ν’ 
ανέλθει στο ποσό των 14.500.000 δρχ. περίπου και που ένα μέ¬ 
ρος θα βαρύνει τον τακικό προϋπολογισμό ΕΟΤ (κωδ. 9299 στ) 
και 

το υπόλοιπο θα βαρύνει το κονδύλι των Δημ. Επενδύσεων ’89 και 
αναλύεται ως εξής: 

α. Για τα ΞΕΝΙΑ 3.500.000 δρχ. περίπου, που αφορά την 
επιδότηση 3.300 ατόμων με 500 δρχ ημερησίως. 

β. Για τα χιον. κέντρα 11.000.000 δρχ. περίπου, που αφορά 
το 50% του συνολικού κόστους αυτού του προγράμματος, σύμ¬ 
φωνα με τα στοιχεία που μας υπέβαλε η Ε.Ο.Χ. 

Για την καταβολή της συμμετοχής μας στο πρόγραμμα των 
χιον. κέντρων και ορεινών καταφυγίων θα επιδοτηθεί η Ε.Ο.Κ. 
Χιονοδρομίας και ορειβασίας, βάσει του Ν. 1624/51 «περί ενι¬ 
σχύσεων τουρ. σωματείων» σε συνδυασμό με τον ΑΝ 864/37. 

6. Εγκρίνουμε τη διαχείριση από την Υπηρεσία μας των κον- 
δυλίων της Γ.Γ.Ν.Γ. με τα οποία θα επιχορηγήσει την Υπηρεσία 
μας για την εξόφληση της οικονομικής της συμμετοχής στο πρό- 
γραμμα. 

7. Εξουσιοδοτούμε τον Γ.Γ. ΕΟΤ για τη ρύθμιση κάθε άλλης 
λεπτομέρειας. 

8. Η παρούσα απόφαση να δημοσιευθεί στην Εφημερίδα της 
Κυβέρνησης. 

Αθήνα, 21 Δεκεμβρίου 1988 

Ο ΥΦΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΟΛΙΤΙΣΜΟΥ ' ΕΘΝΙΚΗΣ ΟΙΚΟΝΟΜΙΑΣ 

, Μ. ΧΑΤΖΗΝΑΚΗΣ Ν.ΣΚΟΥΛΑΣ 

Αριθ. 17774 (4) 

Αναπροσαρμογή πόρων του Λογαριασμού Επιδόματος Γάμου 
(ΛΕΓ) Φορτ/τών, κομιστών και σημειωτών λιμανιών και ξηράς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Τις διατάξεις της παρ. 3 του άρθρου 3 του Ν. 1082/1980 
«περί τροποποιήσεως αντικαταστάσεως και συμπληρώσεως δια¬ 
τάξεων τινών ενίων εργατικών νόμων και ρυθμίσεως συναφών 
θεμάτων». 

3. Το αριθ. 104/1985 Προεδρικό Διάταγμα «Σύσταση Λογα¬ 
ριασμού Επιδόματος Γάμου ...». 

4. Την αριθ. 6474/1988 απόφαση του Πρωθυπουργού και 
Υπουργού Οικονομικών περί ανάθεσης αρμοδιοτήτων στον Υφυ¬ 
πουργό Οικονομικών (ΦΕΚ 451/Β/30.6.88). 

5. Την αριθ. 14023/17.5.1985 απόφασή μας «πόροι Λογα¬ 
ριασμού Επιδόματος Γάμου (ΛΕΓ) των φορτ/τών (ΦΕΚ 303/ 
Β/20.5.85). 

6. Το αριθ. Α.22339/1064/24.10.1988 έγγραφο του 
Υπουργείου Εθνικής Οικονομίας, αποφασίζουμε: 

1. Αναπροσαρμόζουμε τους πόρους του Λογαριασμού Επιδό¬ 
ματος Γάμου (ΛΕΓ) των φορτοεκφορτωτών, εργατών κομιστι- 
κής υπηρεσίας Τελωνείων και σημειωτών λιμανιών και ξηράς 
της χώρας, εκτός των Οργανισμών λιμανιών Πειραιά και Θεσσα¬ 
λονίκης, σε ποσοστό 7,5% επί των εισπραττομένων κάθε φορά 
νομίμων εργατικών δικαιωμάτων τους, ως επαύξηση των τιμο¬ 
λογίων. 

Ο πόρος αυτός βαρύνει υποχρεωτικά όλους τους φορτωτές ή 
παραλήπτες των φορτίων, εκτός των λιμανιών Πειραιά και Θεσ¬ 
σαλονίκης, με σκοπό την καταβολή επιδόματος γάμου στις παρα¬ 
πάνω κατηγορίες εργαζομένων. 

2. Η ισχύς της απόφασης αυτής αρχίζει από 1.1.1989. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΡΓΑΣΙΑΣ 

ΗΛΙΑΣ ΠΑΠΑΗΛΙΑΣ ΓΙΩΡΓΟΣ ΓΕΝΝΗΜΑΤΑΣ 

-♦- 

Αριθ. 113088/3520 (5) 

Ανάθεση της διαχείρισης του Κρατικού Βρεφονηπιακού Σταθμού 
Αιγάλεω στην Τράπεζα της Ελλάδας. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νο¬ 
μικών προσώπων, από την Τράπεζα της Ελλάδας». 

2. Το από 7.10.1958 Β. Δ/γμα(ΦΕΚΑ 175/24.10.1958) 
«Τροποποίηση του από 20.1.1932 Π. Δ/τος». 

3. Το Π.Δ/γμα αριθ. 160/16.4.86 (ΦΕΚ 61/τευχ. Α'/ 
8586)» Ίδρυση πενήντα (50) Κρατικών Παιδικών Σταθμών και 
εβδομήντα (70) Κρατικών Βρεφονηπιακών Σταθμών. 

4. Το έγγραφο της Τράπεζας της Ελλάδας αριθμ. 57709/ 

8 . 12 . 88 . 

5. Την απόφαση του Υπουργού των Οικονομικών αριθ. 
53755/4203/26.5.86 (ΦΕΚ 383/τευχ. Β'/10.6.86) «Μετα¬ 
βίβαση της Εξουσίας να υπογράφουν με εντολή Υπουργού στους 
Προϊσταμένους Δ/νσεως, Τμημάτων κ.λ.π.», αποφασίζουμε: 

Η ταμειακή διαχείριση του Κρατικού Σταθμού Αιγάλεω ν’ 
ασκείται από την Τράπεζα της Ελλάδας, σύμφωνα με τις διατά¬ 
ξεις του από 20.1.1932 Π.Δ/τος «Διαχείριση νομικών προσώ¬ 
πων από την Τράπεζα της Ελλάδας», όπως αυτό τροποποιήθηκε 
με το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από τον πρά¬ 
κτορα της Τράπεζης Ελλάδος που εδρεύει στο Δημόσιο Ταμείο 
Αιγάλεω. 

Η παρούσα απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Δεκεμβρίου 1988 

Με Εντολή Υπουργού 
Ο Διευθυντής α.α. 

ΠΑΝ. ΚΟΥΤΣΟΓΙΑΝΝΗ 


Αριθ. 17577 (6) 

Τροποποίηση και προσαρμογή στη δημοτική γλώσσα του κανονι¬ 
σμού των ναυτικών πρακτόρων λιμένα Ελευσίνας και αναμόρ¬ 
φωση του τιμολογίου αμοιβής τους. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55.. 

2. Τις διατάξεις του άρθρου 2 παρ. 1 του Ν. 1473/50. 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

4. Το αριθ. Α. 13523/Δ.745/17.10.88 έγγραφο του Υπουρ¬ 
γείου Εθνικής Οικονομίας. 

5. Το αριθ. 724/4.4.88 πρακτικό συνεδρίασης της Ε.Ρ.Φ.Λ. 

Ελευσίνας σε απόσπασμα, που μας υπέβαλε ο Πρόεδρός της με 
την αριθ. 27/3.5.88 αναφορά του, αποφασίζουμε: ■ 

1. Αποδεχόμαστε κατά ένα μέρος την αριθ. 724/4.4.88 πρό¬ 
ταση της Επιτροπής Ρύθμισης Φορτ/σεων Λιμένα (Ε.Ρ.Φ.Λ.) 
Ελευσίνας και εγκρίνουμε την τροποποίηση και προσαρμογή στη 
δημοτική γλώσσα του κανονισμού των ναυτικών πρακτόρων λι¬ 
μένα Ελευσίνας και την αναμόρφωση των πρακτορειακών δικαι¬ 
ωμάτων τους όπως παρακάτω: 


ΚΑΝΟΝΙΣΜΟΣ ΝΑΥΤΙΚΩΝ ΠΡΑΚΤΟΡΩΝ 
ΛΙΜΕΝΑ ΕΛΕΥΣΙΝΑΣ 

ΚΕΦΑΛΑΙΟΝ Α' 

Άρθρο 1 

1. Ο ναυτικός πράκτορας αμείβεται από τους φορτωτές ή πα¬ 
ραλήπτες εμπορευμάτων και είναι υπεύθυνος απέναντι στις Λιμε¬ 
νικές και τις Τελωνειακές αρχές για την εκτέλεση όλων των ανα¬ 
γκαίων διατυπώσεων για τη γρήγορη φόρτωση ή εκφόρτωση 
των εμπορευμάτων. 

2. Ο ναυτικός πράκτορας πρέπει να ειδοποιεί έγκαιρα τους λι¬ 
μενεργάτες για φορτοεκφορτώσεις πλοίων, να εξασφαλίζει τα 
αναγκαία μεταφορικά μέσα και να παρακολουθεί την εκτέλεση 
της εργασίας για να αποφεύγονται ζημιές και φθορές στα εμπο¬ 
ρεύματα μέχρι να παραδοθούν με ασφάλεια στο πλοίο ή στους πα¬ 
ραλήπτες. Σε περίπτωση μη καλής εκτέλεσης της εργασίας που 
ανέλαβε, φέρει ευθύνες απέναντι στους φορτωτές ή παραλήπτες 
σαν αμειβόμενος διαχειριστής ξένης περιουσίας.. 

Άρθρο 2 

Ο ναυτικός πράκτορας αντιπροσωπεύει το πλοίο στο λιμάνι και 
οφείλει να ειδοποιεί τις Λιμενικές και Τελωνειακές αρχές καθώς 
και τον Πρόεδρο της Επιτροπής Ρύθμισης Φορτ/σεων Λιμένα 
(ΕΡΦΛ) Ελευσίνας για την άφιξη του πλοίου, την αγκυροβολιά, 
το είδος και την ποσότητα του φορτίου που θα παραλάβει ή θα εκ¬ 
φορτώσει το πλοίο κ.λπ. 

Άρθρο 3 

Εκτός άπό τα παραπάνω ο ναυτικός πράκτορας έχει και τα 
ακόλουθα καθήκοντα: 

α) Ενημερώνει τον φορτωτή ή παραλήπτη για την ώρα έναρ¬ 
ξης της φορτοεκφορτωτικής εργασίας. 

β) Ενημερώνει τον φορτωτή ή παραλήπτη για τυχόν έναρξη 
σταλιών ή επισταλιών. 

γ) Φροντίζει για την τήρηση των όρων του ναυλοσυμφώ¬ 
νου. 

δ) Φροντίζει για την κανονική εκφόρτωση, εναπόθεση στην 
προκυμαία, προφύλαξη και διαφύλαξη των εμπορευμάτων και 
ιδιαίτερα αν δεν εμφανισθεί ο παραλήπτης και η φορτωτική είναι 
«εις διαταγήν». 

ε) Καταβάλλει με βάση τα εγκεκριμένα τιμολόγια τά εργα¬ 
τικά, φυλακτικά, εργολαβικά κ.λπ. δικαιώματα που δικαιούται 
να εισπράξει από τους υπόχρεους και δεν εκδίδει διατακτικήν εφό¬ 
σον ο υπόχρεος φορτωτής ή παραλήπτης καθυστερεί την πλη¬ 
ρωμή των νομίμων αμοιβών και εισφορών. 

στ) Εκδίδει διατακτική προς το τελωνείο για την παράδοση 
των εμπορευμάτων στον παραλήπτη. 

ζ) Παραλαμβάνει τα φορτωτικά έγγραφα από τον πλοίαρχο 
και εξακριβώνει την πλήρη συμφωνία τους με τα έγγραφα που 
έχουν στα χέρια τους οι παραλήπτες. 

η) Ενημερώνει τον πλοίαρχο ή τον πλοιοκτήτη για τις συνθή¬ 
κες εργασίας και τα τιμολόγια που ισχύουν στο λιμάνι. 

θ) Παρέχει κάθε εξυπηρέτηση στο πλοίο, εκπροσωπεί τον 
πλοιοκτήτη σαν πρόσωπο απόλυτης εμπιστοσύνης και με την 
υπογραφή του δεσμεύει τον πλοιοκτήτη απέναντι στις αρχές κάι 
τους φορτωτές ή παραλήπτες. 

Άρθρο 4 

Κάθε παράβαση του κανονισμού αυτού και των εγκεκριμένων 
πρακτορειακών δικαιωμάτων επισύρει τις κυρώσεις του άρθρου 
10 του Κ.Ν. 5167/32 όπως τροποποιήθηκε με την παρ. 1 του 
άρθρου 5 του Α.Ν. 2212/1940 και αντικαταστάθηκε με το άρ¬ 
θρο 7 του Ν. 1749/1944. 

Σε περίπτωση καθυστέρησης πληρωμής της εργατικής αμοι¬ 
βής από τον ναυτικό πράκτορα, δεν θα του δίνονται εργάτες για 
τις εργασίες του, ενώ ρητά υποχρεώνεται να μην εκδίδει διατα¬ 
κτική εφόσον δεν πληρώθηκαν τα εργατικά δικαιώματα. 

Άρθρο 5 

Ο ναυτικός πράκτορας εκτός της αμοιβής του από τον πλοιο¬ 
κτήτη για την αντιπροσώπευση του πλοίου, δικα'ιούται αποζημί¬ 
ωση (πρακτορειακά δικαιώματα) από τον φορτωτή ή παραλήπτη 
του εμπορεύματος για τις υπηρεσίες που προσφέρει προς εξυπηρέ¬ 
τηση της διακίνησης των φορτίων στο λιμάνι και τις ευθύνες και 
υποχρεώσεις που αναλαμβάνει στα πλαίσια του κανονισμού αυ¬ 
τού. 

Τα πρακτορειακά δικαιώματα ρυθμίζονται σύμφωνα με τις 
διατάξεις του Ν. 1473/50 και άρθρο 37 του Ν. 3239/55. 

ΚΕΦΑΛΑΙΟ Β’ 

ΠΡΑΚΤΟΡΕΙΑΚΑ ΔΙΚΑΙΩΜΑΤΑ 
Άρθρο 6 

Τα πρακτορειακά δικαιώματα για τα κάθε φύσεως διακινού- 
μενα φορτία, ανεξάρτητα προέλευσης ή προορισμού καθορίζονται 
ως ακολούθως: 

I. Φορτία σε σάκκους με ή χωρίς παλέττες και γενικά φορτία 
σε παλέττες, κατά τόννο δρχ. 29. 

II. Ξυλεία κάθε είδους κατά Μ 3 δρχ. 20. 

III. Μέταλλα γενικά 

Α. Τσέρκια σε ρολούς, λαμαρίνες, χονδρόσυρμα σε ρολούς, σι¬ 
δηροδοκοί, σιδηροσωλήνες, σιδηρόφυλλα (κουτούκια), λευκοσί¬ 
δηρος σε δέματα, αλουμίνιο σε δέματα κατά τόννο δρχ. 45. 

Β. Σίδηρος μπετόν σε βέργες και ρολούς, μπιγιέτες, σιδηρομα- 
γιές, λοιπά είδη μετάλλου σε δέματα κατά τόννο δρχ. 20. 

Γ. Παλαιοσίδερα (σκραπ) κατά τόννο δρχ. 5. 

IV. Χαρτί σε ρολούς, χαρτόμαζα κατά τόννο δρχ. 5. 

V. Φορτία σε μεταλλικές συσκευασίες. 

Α. Φορτία σε δοχεία κατά τόννο δρχ. 20. 

Β. Φορτία σε βαρέλια κατά τόννο δρχ. 15. 

VI. Φορτία χύμα 

Α. Στερεά κατά τόννο δρχ. 7,5. 

Β. ΐγρά και καύσιμα κατά τόννο δρχ. 10. 

VII. Υπέρβαρα φορτία που το βάρος κάθε τεμαχίου είναι πάνω 
από 25 τόννους κατά τόννο δρχ. 100. 

VIII. Φορτία πολυτελείας, φαρμακευτικά είδη, ηλεκτρονικά 
κ.λπ. 

Α. Για ποσότητα πάνω από 10 τόννους κατά τόννο δρχ. 120. 

Β. Για ποσότητα μέχρι 10 τόννους κατά κόλλον δρχ. 10. 

IX. Φορτία σε κατάψυξη (κρέατα, πουλερικά, ψαρικά) κατά 
τόννο δρχ. 52. 


ΚΕΦΑΛΑΙΟ Γ 
Άρθρο 7 

1. Τα ιστιοφόρα πλοία και τα σιδερένια ατμόπλοια με χωρητι¬ 
κότητα κάτω από 200 τόννους απαλλάσσονται από την πληρωμή 
πρακτορειακών δικαιωμάτων. 

2. Για τα είδη του Ελληνικού Δημοσίου (εφόδια κ.λπ.) και των 
Ενόπλων Δυνάμεων που οι δαπάνες φορτοεκφόρτωσης βαρύνουν 
το Δημόσιο γίνεται έκπτωση 10% στα πρακτορειακά δικαιώ¬ 
ματα. 

3. Καμία προοαύξηση δεν γίνεται στα πρακτορειακά δικαιώ¬ 
ματα για εργασία κατά Κυριακή, αργίες, εξαιρέσιμες ημέρες ή 
υπερωριακή απασχόληση του ναυτικού πράκτορα. 

4. Με την παρούσα απόφαση παύει να ισχύει κάθε όμοια, ανα¬ 
φορικά με κανονισμό και πρακτορειακά δικαιώματα των ναυτι¬ 
κών πρακτόρων λιμένα Ελευσίνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΓΕΝΝΗΜΑΤΑ! ΒΑΣΙΛΗΣ ΣΑΡΑΝΤΙΤΗΣ 


Αριθ. 32844 (7) 

Χορήγηση έκτακτης οικονομικής ενίσχυσης στους άνεργους ηθο¬ 
ποιούς Μελοδράματος - Οπερέττας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντες υπόψη: 

1. Τις διατάξεις της παρ. 3 του άρθρου 17 του Ν.Δ/τος 
2961/54 «περί συστάσεως Οργανισμού Απασχολήσεως και 
Ασφαλίσεως Ανεργίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθμ. 4172/88 απόφαση του Δ.Σ. του ΟΑΕΔ (αρ. Συ¬ 
νεδρίασης 332/20.12.88 που μας υποβλήθηκε με το αρ. 
120301/21.12.88 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν 
εξαιρετικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονο¬ 
μικής ενίσχυσης από είκοσι μία χιλιάδες (21.000) δρχ. στον κα¬ 
θένα από τους άνεργους ηθοποιούς του Μελοδράματος - Οπερέτ¬ 
τας με τις εξής προϋποθέσεις α) Να παραμένουν άνεργοι από 
1.12.1988 μέχρι την ημερομηνία έκδοσης της Υπουργικής από¬ 
φασης και να έχουν πραγματοποιήσει από 1.12.1986 και εφεξής 
75 τουλάχιστον ημερομίσθια. 

β) Να μην έχουν πραγματοποιήσει περισσότερα από 100 ημε¬ 
ρομίσθια από 1.5.1988 μέχρι 31.10.1988 σε οποιαδήποτε 
ασφαλιστέα εργασία. 

γ) Να μη επιδοτούνται λόγω ανεργίας και ειδικού επιδόματος 
από 1.12.1988 και εφεξής ούτε να πληρούν προϋποθέσεις για 
τακτική επιδότηση και ειδικό επίδομα. 

2. Η καταβολή της έκτακτης οικονομικής ενίσχυσης θα πραγ¬ 
ματοποιηθεί μετά την προσκόμιση των κατωτέρω δικαιολογητι- 
κών: 

α) Άδεια ασκήσεως επαγγέλματος 

β) Ασφαλιστικό βιβλιάριο ΙΚΑ 

γ) Κατάσταση της οικείας οργάνωσης εργαζομένων η οποία 
θα περιλαμβάνει τους άνεργους ηθοποιούς Μελοδράματος - Οπε¬ 
ρέττας και θα βεβαιώνει την παραμονή τους σε κατάσταση ανερ¬ 
γίας από 1.12.1988 και εφεξής. Εξαιρούνται όσοι δεν είναι 
γραμμένοι στην Οργάνωση αυτή οι οποίοι θα υποβάλουν υπεύ¬ 
θυνη δήλωση του ΝΔ 105/69 στην οποία θα δηλώνουν ότι δεν 
εργάζονται από 1.12.1988 και εφεξής σε οποιαδήποτε εργασία 
και ότι δεν πραγματοποίησαν περισσότερα από 100 ημερομίσθια 
από 1.5. - 31.10.1988. 

3. Με την έκτακτη αυτή οικονομική ενίσχυση συμψηφίζεται η 
χορηγούμενη λόγω γιορτών Χριστουγέννων 1988 Ν. Έτους 
1989 έκτακτη οικονομική ενίσχυση στους μη επιδοτούμενους 
άνεργους και κάθε αχρεώστητη παροχή. 

4. Για την καταβολή της ανωτέρω έκτακτης οικονομικής ενί¬ 
σχυσης ισχύουν οι περί παραγραφής διατάξεις του άρθρου 27 του 
Ν.Δ. 2961/54 όπως συμπληρώθηκε από το Ν. 1545/85. 

Η απόφαση αυτή που κοινοποιείται για εκτέλεση να δημοσιευ- 
θεί στην Εφημερίδα της Κυβερνήσεως. 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-♦- 

Αριθ. 32846 (8) 

Χορήγηση έκτακτης οικονομικής ενίσχυσης στους άνεργους σμυ¬ 
ριδεργάτες Νάξου. 

Ο ΥΠΟΥΡΓΟΣ ΕΡΓΑΣΙΑΣ 

Έχοντες υπόψη: 

1. Τις διατάξεις της παρ. 3 του άρθρου 17 του Ν.Δ/τος 
2961/54 «περί συστάσεως Οργανισμού Απασχολήσεως και 
Ασφαλίσεως Ανεργίας», όπως τροποποιήθηκε αργότερα. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του Ν. Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθμ. 4170/88 απόφαση του Δ.Σ. του ΟΑΕΔ (αρ. Συ¬ 
νεδρίασης 332/20.12.88 που μας υποβλήθηκε με το αρ. 
120301/20.12.88 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν 
εξαιρετικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονο¬ 
μικής ενίσχυσης από είκοσι πέντε χιλιάδες (25.000) δρχ. στο κα¬ 
θένα από τους άνεργους σμυριδεργάτες Νάξου με τις ακόλουθες 
προϋποθέσεις: 

1) Να είναι κατά κύριο επάγγελμα σμυριδορύκτες και να έχουν 
πραγματοποιήσει κατά το έτος 1988 τα περισσότερα ημερομί¬ 
σθια με την ιδιότητα αυτή. 

2) Να έχουν πραγματοποιήσει με την ως άνω ιδιότητα 75 του¬ 
λάχιστον ημερομίσθια συνολικά κατά τα έτη 1986 - 1987 - 
1988 από τα οποία 25 τουλάχιστον κατά το έτος 1988. 

3) Να μην έχουν πραγματοποιήσει περισσότερα από 100 ημε¬ 
ρομίσθια κατά το έτος 1988 σε οποιαδήποτε ασφαλιστέα απα¬ 
σχόληση εκτός του σμυριδορύκτου. 

4) Να μην επιδοτούνται λόγω ανεργίας ούτε να έχουν προϋπο¬ 
θέσεις τακτικής επιδότησης, αυτό δε να αποδεικνύεται με υπεύ¬ 
θυνη δήλωση του Ν.Δ. 105/69 που θα υπογράφεται από τους δι¬ 
καιούχους στην αρμόδια για επιδότηση υπηρεσία. 

5) Για την καταβολή της οικονομικής ενίσχυσης ισχύουν οι 
περί παραγραφής διατάξεις και επιμήκυνσης του Ν.Δ. 2961/54 
όπως τροποποιήθηκε. 

Η ανωτέρω οικονομική ενίσχυση συμψηφίζεται με τη χορη¬ 
γούμενη επ’ ευκαιρία των εορτών Χριστουγέννων 1988 - Ν. 
Έτους 1989 έκτακτη οικονομική ενίσχυση στους μη επιδ/νων 
ανέργων και κάθε αχρεώστητη καταβολή παροχών του Οργανι¬ 
σμού. 

Η απόφαση αυτή που κοινοποιείται για εκτέλεση να δημοσιευ- 
θεί στην Εφημερίδα της Κυβερνήσεως. (Ν. 301/76, άρθρο 1, 
παρ. 1 εδ. γ). 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 32838 (9) 

Καταβολή μέρους των δεδουλευμένων αποδοχών στους μισθω¬ 
τούς της επιχ/σης ΚΥΛΙΝΔΡΟΜΥΛΟΙ ΜΕΣΣΗΝΙΑΣ 

«ΕΥΑΓΓΕΛΙΣΤΡΙΑ» ΑΕ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 
1172/81 «περί κυρώσεως, συμπληρώσεως και ερμηνείας της 
υπό χρονολογίαν 2.3.81 Πράξεως Νομοθετικού Περιεχομένου 
«περί καταβολής υπό του Οργανισμού Απασχολήσεως Εργατικού 
Δυναμικού, δεδουλευμένων αποδοχών και αποζημιώσεων εις μι¬ 
σθωτούς κ.λπ.». 

2. Την αριθμ. 4055/88 απόφαση του Δ.Σ. του ΟΑΕΔ (αριθμ. 
συνεδρίασης 329/6.12.88 που μας υποβλήθηκε με το αριθμ. 
120313/21.12.88 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν εξαιρετι¬ 
κοί λόγοι γενικότερου κοινωνικού συμφέροντος και προκύπτει, 
έκδηλη οικονομική αδυναμία της επιχ/σης ΚΥΛΙΝΔΡΟΜΥΛΟΙ 
ΜΕΣΣΗΝΙΑΣ «ΕΥΑΓΓΕΛΙΣΤΡΙΑ» ΑΕ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από 
τους 43 μισθωτούς της επιχ/σης ΚΥΛΙΝΔΡΟΜΥΛΟΙ ΜΕΣΣΗ¬ 
ΝΙΑΣ «ΕΥΑΓΓΕΛΙΣΤΡΙΑ» ΑΕ, που έκαναν επίσχεση εργασίας 
μέρους των δεδουλευμένων αποδοχών μηνών Σεπτεμβρίου, 
Οκτωβρίου 1988 και μέχρι του ποσού των τριάντα χιλιάδων 
(30.000) δρχ. συνολικού ύψους ενός εκατομμυρίου διακοσίων 

ενεννήντα χιλιάδων (1.290.000) δρχ. 

Η απόφαση αυτή που κοινοποιείται για εκτέλεση να δημοσιευ- 
θεί στην Εφημερίδα της Κυβερνήσεως. (Ν. 301/76, άρθρο 1, 
παρ. 1 εδ. γ). 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 

-♦-- 

Αριθ. 32825 (10) 

Χορήγηση έκτακτης οικονομικής ενίσχυσης στους άνεργους μι¬ 
σθωτούς της επιχ/σης «ΑΝΑΤΟΛΙΑ» που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντες υπόψη: 

1. Τις διατάξεις της παρ. 3 του άρθρου 17 του Ν.Δ/τος 
2961/54 «περί συστάσεως Οργανισμού Απασχολήσεως και 
Ασφαλίσεως Ανεργίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθμ. 4169/88 απόφαση του Δ.Σ. του ΟΑΕΔ (αρ. Συ¬ 
νεδρίασης 332/20.12.88 που μας υποβλήθηκε με το αρ. 
120301/21.12.88 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν 
εξαιρετικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονο¬ 
μικής ενίσχυσης από σαράντα χιλιάδες (40.000) δρχ. στο καθένα 
άνεργο μισθωτό της επιχ/σης «ΑΝΑΤΟΛΙΑ» που απολύθηκε 
λόγω πτωχεύσεως και δεν πληροί προϋποθέσεις τακτικής επιδό¬ 
τησής ή δεν επιδοτούνται, το δε ανωτέρω ποσό της έκτακτης οι¬ 
κονομικής ενίσχυσης θα παρακρατηθεί από το ποσό που θα κατα¬ 
βληθεί από τον ΟΑΕΔ του Ν. 1172/81. 

2. Η αξίωση της παραπάνω οικονομικής ενίσχυσης παραγρά¬ 
φεται μετά εξήντα (60) ημέρες από την κοινοποίηση της απόφα¬ 
σης αυτής στην αρμόδια για την επιδότηση Υπηρεσία. 

Η απόφαση αυτή που κοινοποιείται για εκτέλεση να δημοσιευ- 
θεί στην Εφημερίδα της Κυβερνήσεως. (Ν. 301/76, άρθρο 1, 
παρ. 1 εδ. γ). 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 32845 (11) 

Χορήγηση έκτακτης οικονομικής ενίσχυσης στους μισθωτούς της 

επιχ/σης «ΜΥΛΟΙ ΘΕΣΣΑΛΙΑΣ - ΓΕΩΡΓΙΟΣ ΧΑΤΖΗ- 

ΚΡΑΝΙΩΤΗΣ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντες υπόψη: 

1. Τις διατάξεις της παρ. 3 του άρθρου 17 του Ν.Δ/τος 
2961/54 «περί συστάσεως Οργανισμού Απασχολήσεως και 
Ασφαλίσεως Ανεργίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθμ. 4171/88 απόφαση του Δ.Σ. του ΟΑΕΔ (αρ. Συ¬ 
νεδρίασης 332/20.12.88 που μας υποβλήθηκε με το αρ. 
120301/21.12.88 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν 
εξαιρετικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονο¬ 
μικής ενίσχυσης από είκοσι πέντε χιλιάδες (25.000) δρχ. στο κα¬ 
θένα από τους (20) μισθωτούς της επιχ/σης «ΜΥΛΟΙ ΘΕΣΣΑ¬ 
ΛΙΑΣ - ΓΕΩΡΓΙΟΣ ΧΑΤΖΗΚΡΑΝΙΩΤΗΣ» ΑΘΗΝΩΝ και ΛΑ- 

ΡΙΣΑΣ, η οποία θα θεωρηθεί σαν προκαταβολή και θα παρακρα¬ 
τηθεί από την τακτική επιδότηση για όσους τελικά δικαιωθούν 
αυτής.. 

2. Η αξίωση της παραπάνω οικονομικής ενίσχυσης παραγρά¬ 
φεται μετά εξήντα (60) ημέρες από την κοινοποίηση της απόφα¬ 
σης αυτής στην αρμόδια για την επιδότηση Υπηρεσία. 

Η απόφαση αυτή που κοινοποιείται για εκτέλεση να δημοσιευ- 
θεί στην Εφημερίδα της Κυβερνήσεως. (Ν. 301/76, άρθρο 1, 
παρ. 1 εδ. γ). 

Αθήνα, 22 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-+- 

Αριθ, 52997 (12) 

Τροποποίηση διατάξεως του Κανονισμού «περί προϋποθέσεων 
παροχής κατοικίας και δανείων υπό του Ο.Ε.Κ.». 

Η ΓΕΝΙΚΗ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις των άρθρων 2,4 και 6 του Ν.Δ. 2963/54, 
«περί ιδρύσεως Αυτονόμου Οργανισμού Εργατικής Κατοικίας», 
όπως τροποποιήθηκαν και συμπληρώθηκαν μέχρι σήμερα. 

2. Τις διατάξεις του Κανονισμού «περί προϋποθέσεων παροχής 
κατοικίας και δανείων υπό του Ο.Ε.Κ.», όπως τροποποιήθηκε 
και συμπληρώθηκε μεταγενέστερα και ισχύει σήμερα. 

3. Την αναφορά του Ο.Ε.Κ. αριθ. 25179/4901 από 25 Νο¬ 
εμβρίου 1988, με την οποία μας υπόβαλε αποσπάσματα πρακτι¬ 
κών των συνεδριάσεων του Διοικητικού του Συμβουλίου αριθ. 
64/8.4.88 και 67 της 22.11.1988 από τα οποία διαπιστώνεται 
το νομότυπο της αποφάσεως για τροποποίηση διατάξεων του Κα¬ 
νονισμού του Ο.Ε.Κ. 

4. Την αριθ. 98131/24.11.88 (ΦΕΚ 859/τ. Β'/24.11.88) 
απόφαση του Υπουργού Εργασίας για «μεταβίβαση αρμοδιοτή¬ 
των του Υπουργού Εργασίας και εξουσία υπογραφής στους Γε¬ 
νικό Γραμματέα, Ειδικό Γραμματέα, Προϊσταμένους Διευθύν¬ 
σεων και Υπηρεσιών και Προϊσταμένους Τμημάτων», αποφασί¬ 
ζουμε: 

Κυρώνουμε την απόφαση που το Διοικητικό Συμβούλιο του 
Αυτόνομου Οργανισμού Εργατικής Κατοικίας, πήρε τις συνε¬ 
δριάσεις του αριθ. 64/8.11.88 και 67/22.11.88 και εγκρί¬ 
νουμε στον Κανονισμό «περί προϋποθέσεων παροχής κατοικίας 
και δανείων υπό του Ο.Ε.Κ.» το πρώτο εδάφιο της παραγράφου 6 
του άρθρου 9 να αναμορφωθεί όπως παρακάτω: 

«Μπορεί το Δ.Σ. του Ο.Ε.Κ. με απόφασή του, σε περίπτωση 
που, για οποιοδήποτε λόγο νομικό ή ουσιαστικό, κληρωθέντα ή 
μη κληρωθέντα διαμερίσματα οικισμών εργατικών κατοικιών 
έχουν μείνει μέχρι σήμερα αδιάθετα, να τα παραχωρεί σε άτομα 
που έχουν άμεση στεγαστική ανάγκη από τον κύκλο των εξωτερι¬ 
κών τροφίμων των Βρεφοκομείων ή των παραπληγικών, αποδε¬ 
δειγμένα κοινωνικής και οικονομικής αδυναμίας, εφόσον είναι ερ¬ 
γαζόμενοι και έχουν πραγματοποιήσει πάνω από πεντακόσια 
ημερομίσθια σε κύρια ασφάλιση ή είναι συνταξιούχοι». 

Η απόφαση αυτή να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 21 Δεκεμβρίου 1988 

Η Γενική Γραμματέας 
ΕΥΔΟΚΙΑ ΣΕΡΡΕΛΗ 


Αριθ. Β2-4542 (13) 

Άδεια παροχής υπηρεσιών στον Μιχαήλ Αντωνόπουλο Ντόμη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και 
τη λειτουργία των Ανωτάτων Εκπ/κών Ιδρυμάτων» όπως συ¬ 
μπληρώθηκε με την παρ. 6 του άρθρου 48 του Ν. 1404/83. 

2. Το αριθμ; 459/2.11.83 Π.Δ/γμα (ΦΕΚ 175/29.11.83 
τ. Α’). 

3. Το αριθ. 14874/632/6/87 έγγραφο του Ελεγκτικού Συ¬ 
νεδρίου. 

4. Την αριθ. Η. 4981/88 (ΦΕΚ 531/27.7.88 τ. Β') από¬ 
φαση εκχώρησης αρμοδιοτήτων. 

5. Το αριθ. Α. 7627/4.4.88 έγγραφο του Παν/μίου Θεσσα¬ 
λονίκης. 

6. Το αριθ. 110/19/861/19.10.88 έγγραφο του 
Ε.Κ.Ε.Φ.Ε. «ΔΗΜΟΚΡΙΤΟΣ», αποφασίζουμε: 

Παρέχουμε την άδεια στον Μιχαήλ Αντωνόπουλο - Ντόμη κα¬ 
θηγητή του τμήματος Ηλεκτρολόγων - Μηχανικών του Παν/ 
μίου Θεσσαλονίκης για να προσφέρει τις υπηρεσίες του με τριετή 
(3) θητεία ως Πρόεδρος του Δ.Σ. της Ελληνικής Επιτροπής Ατο¬ 
μικής Ενέργειας. Για το σκοπό αυτό του χορηγούμε άδεια απου¬ 
σίας με αποδοχές για τρεις (3) ημέρες ανά εβδομάδα. Η παρα¬ 
πάνω άδεια ισχύει μετά τη λήξη της θητείας του ανωτέρω καθη¬ 
γητή στο Ε.Κ.Ε.Φ.Ε. «ΔΗΜΟΚΡΙΤΟΣ». 

Το σύνολο των αποδοχών και από τις δύο θέσεις δεν μπορεί να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρί¬ 
στων αποδοχών που λαμβάνει ως μέλος του ΔΕΠ και τα 3/4 του 
συνόλου των ακαθαρίστων κάθε φύσης αμοιβών του για την απα¬ 
σχόλησή του στην παραπάνω θέση. 

Η απόφαση αυτή να δημοσιευτεί στην Εφημερίδα της Κυβέρ¬ 
νησης (άρθρο 1 παρ. 1γ του ν. 301/76 ΦΕΚ 91 τ. Α'). 

Αθήνα, 19 Δεκεμβρίου 1988 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΠΑΝΑΡΕΤΟΣ 

- ♦ -- 

Αριθ. ΥΓ/6893 (14) 

Τροποποίηση της ΥΓ/233/21.1.1986 απόφασης του Νομάρχη 
Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Το Ν. 3200/55 «περί διοικητικής αποκέντρωσης». 

2. Το άρθρο 15 του Ν. 1579/85 (ΦΕΚ 217/85 τ,Α'). 

3. Την αριθ. ΥΓ/233/21.1.86 απόφασή μας «περί συγκροτή- 
σεως Πρωτοβάθμιας Επιτροπής Ελέγχου σταυλισμού και επιχει¬ 
ρήσεων επεξεργασίας ζωικών προϊόντων στο Νομό Πρέβε¬ 
ζας». 

4. Το γεγονός ότι η Γραμματέας της Επιτροπής Ελένη Αθανα- 
σούλα, από 1.1.1989 αναλαμβάνει τομέα εργασίας με αυξημένη 
απασχόληση, με αποτέλεσμα να μην υπάρχει η δυνατότητα να 
ανταποκριθεί παράλληλα και στα καθήκοντα γραμματέα της εν 
λόγω -επιτροπής. 

5. Την ανάγκη εύρυθμης λειτουργίας της Επιτροπής, αποφα¬ 
σίζουμε: 

Τροποποιούμε εν μέρει την αριθ. ΥΓ/233/21.1.1986 από¬ 
φασή μας και ορίζουμε γραμματέα της Πρωτοβάθμιας Επιτρο¬ 
πής Ελέγχου σταυλισμού και επιχειρήσεων επεξεργασίας ζωικών 
προϊόντων Νομού Πρέβεζας, την Τέφα Αθηνά Επόπτη Δημόσιας 
Υγείας του Τμήματος Υγιεινής Πρέβεζας, με αναπληρωτή την 

Αθανασούλα Ελένη, Επόπτη Δημόσιας Υγείας της αυτής υπηρε¬ 
σίας. 

Κατά τα λοιπά ισχύει η υπ’ αριθ. ΥΓ/233/21.1.1986 από¬ 
φασή μας, όπως τροποποιήθηκε με την ΥΓ/6.400/22.12.1986 
όμοιά της. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και ισχύει προ της δημοσίευσης, σύμφωνα με το άρθρο 37 
του Ν. 3200/55. 


Πρέβεζα, 21 Δεκεμβρίου 1988 


Ο Νομάρχης 
ΘΩΜΑΣ ΜΕΡΕΝΤΙΤΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Διορθώνεται η υπουργική απόφαση 17537/28.4.1988 που 
δημοσιεύτηκε στο ΦΕΚ 368/Β’/9.6.88, ως προς τό επώνυμο 
του ΛΙΑΤΣΟΥ Κωνσταντίνου του Ιωάννη, από το εσφαλμένο 
«ΛΑΤΣΟΣ - ΛΙΑΤΣΟΣ» στο ορθό «ΛΙΑΤΣΟΣ». 

(Από το Υπουργείο Εσωτερικών) 
-♦- 

(16) 

"Στο ΦΕΚ 901/Β'/16.12.88, στο οποίο δημοσιεύθηκε η 
81642/2358/β/ί 7.11.88 κοινή απόφαση του Υπουργού Προ¬ 
εδρίας της Κυβέρνησης και του Αναπληρωτή Υπουργού ΠΕ.- 
ΧΩ.Δ.Ε. σχετικά με έγκριση ανάθεσης μίσθωσης έργου σε ένα 
(1) Γεωλόγο, γίνεται η εξής διόρθωση: 

Από το λάθος «στο ΤΠκΠΕ Ν. Ηρακλείου» 

Στο σωστό «για το Ν. Ηρακλείου». 

(Από το Υπουργείο ΠΕ.ΧΩ.ΔΕ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



